《秋日闲居》
五代·修睦

是事不相关，谁人似此闲。卷帘当白昼，移榻对青山。

野鹤眠松上，秋苔长雨间。岳僧频有信，昨日得书还。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。